Сангәлиа Давид Руслан-иҧа
Аҧсны Аҳәынҭқарра Аусбарҭа аҳәынҭқарратә-зинтә напхгара аиҳабы
Диит нанҳәа 14, 1980 ш. Аҟәа ақ. Аҧснытәи АССР.
1998 ш. далгеит Д.И. Гәлиа ихьӡ зху аҟәатәи абжь. школ № 4.
2003ш. далгеит Адгеиатәи аҳәынҭқарратә университет азиндырратә факультет «аиуриспруденциа» азанааҭ ала.
2003 ш. инаркны 2005 ш.- нӡа Аҧсны Аҳәынҭқарра АШӘМ Аҳәаахьчаратә архәҭақәа рыҟны аррамаҵзура дахысуан.
2005-2006 шш. – Аҧсны Аҳәынҭқарра Аусбарҭа ареферент, азини аекономикеи рыҟәша ареферентс дыҟоуп.
Лаҵарамза 30, 2007ш. инаркны ажьырныҳәа 12, 2012 шш. - Аҧсны Аҳәынҭқарра адукатцәа Рпалатаҟны Ахада ихаҭарнакс дыҟоуп.
2009 ш. инаркны Аҧснытәи аҳәынҭқарратә университет азиндырратә факультет атәылауаҩратә зини апроцесси ркафедра арҵаҩыс дыҟоуп. Идирҵоит абарҭ амаҭәарқәа: «Анотариат», «Анхаратә зин» «Аекологиатә зин».
Цәыббра 13, 2010 ш. инаркны цәыббра 24-нӡа Урыстәылатәи Афедерациаҟны Урыстәылатәи аҳәынҭқарратә маҵзура академиаҿы аквалификациа ашьҭыхразы акурс дахысит «Аҳәынҭқарратә маҵзура асистема: атеориа, аиҿкаара, адҵанагӡара» апрограммала.
2010-2011шш. - Аҧсны Аҳәынҭқарра Ахада Иусбарҭа асоциалтә политикеи акультуреи аспорти рсектори азини аекономикеи рыҟәша аиҳабыс дыҟоуп.
Жьҭаара мза 2011ш. инаркны ажьырныҳәа мза 2013шш.-нӡа - Аҧсны Аҳәынҭқарра Ахада Иусбарҭа азинтә ҟәша ареферент еиҳабыс дыҟоуп.
Ажьырныҳәа 12, 2012 ш. Аҧсны Аҳәынҭқарра Аӡбаҩцәа рыквалификациатә коллегиа анагӡаратә мчхара ахәҭа ахаҭарнакыс дыҟоуп.
Ажьырныҳәа 28, 2013ш. Аҧсны Аҳәынҭқарра Ахада Иусбарҭа азинтә ҟәша аиҳабыс дыҟоуп.
Ажьыныҳәа 31, 2014 ш. - Аҧсны Аҳәынҭқарра Ахада Иусбарҭа Аҳәынҭқарратә-зинтә напхгара аиҳабыс дыҟоуп.
Дҭаацәароуп, аҧа димоуп.